4703 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 361 

21 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των συνεδριάσεων και του ύψους αποζη¬ 
μίωσης των μονίμων και Ιδιωτικού Δικαίου Αορί¬ 
στου και Ορισμένου Χρόνου υπαλλήλων της ΓΓΕΤ/ 
ΥΠΑΝ, καθώς και ιδιωτών μελών επιτροπών που 
διενεργούν τον ενδιάμεσο έλεγχο ή την τελική πα¬ 
ραλαβή έργων στο πλαίσιο του προγράμματος της 

πρωτοβουλίας ΕΥΡΗΚΑ. 1 

Τροποποίηση της υπ’ αριθμ. 12952/9.10.2003 απόφα¬ 
σης σύστασης επιτροπής αξιολόγησης προτάσεων 
του έργου ΤΕΧΝΟΜΕΣΙΤΕΙΑ στο πλαίσιο του Επι¬ 
χειρησιακού Προγράμματος «Ανταγωνιστικότητα» 
(ΕΠΑΝ) του Γ’ ΚΠΣ, όπως αυτή δημοσιεύθηκε στο 


ΦΕΚ1528/Β715.10.2003. 2 

Ανασυγκρότηση του Συμβουλίου Επιλογής Σχολικών 

Συμβούλων Πρωτοβάθμιας Εκπαίδευσης. 3 

Αναπροσαρμογή ποσών και εισοδηματικών κριτηρίων 
χορήγησης Επιδόματος Κοινωνικής Αλληλεγγύης 

Συνταξιούχων (Ε.Κ.Α.Σ.) έτους 2005. 4 

Αύξηση συντάξεων ΟΑΕΕ - ΤΕΒΕ. 5 

Αύξηση συντάξεων Ο.Α.Ε.Ε.-Τ.Α.Ε. 6 

Αύξηση συντάξεων για το έτος 2005. 7 

Τροποποίηση της υπ’ αριθμ. 2/132/19.5.1998 απόφα¬ 
σης του Διοικητικού Συμβουλίου της Επιτροπής Κε¬ 


φαλαιαγοράς «Κώδικας Δεοντολογίας Εταιρειών 
Διαχείρισης Αμοιβαίων Κεφαλαίων (ΑΕΔΑΚ) και 
Εταιρειών Επενδύσεων Χαρτοφυλακίου (ΕΕΧ)».... 8 


ΑΠΟΦΑΣΕΙ Σ 

Αριθ. 2725/ΕΦΑ 644 (1) 

Καθορισμός των συνεδριάσεων και του ύψους αποζημίω¬ 
σης των μονίμων και Ιδιωτικού Δικαίου Αορίστου και Ορι¬ 
σμένου Χρόνου υπαλλήλων της ΓΓΕΤ/ΥΠΑΝ, καθώς και 
ιδιωτών μελών επιτροπών που διενεργούν τον ενδιάμε¬ 
σο έλεγχο ή τη ν τελική παραλαβή έργων στο πλαίσιο του 
προγράμματος της πρωτοβουλίας ΕΥΡΗΚΑ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν.1558/85 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα». 


β. Του Ν. 1514/85 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας», όπως τροπο¬ 
ποιήθηκε μεταγενέστερα και ισχύει σήμερα. 

γ. Το Ν. 2919/2001 για σύνδεση της έρευνας και τεχνο¬ 
λογίας με την παραγωγή και άλλες διατάξεις (ΦΕΚ 
128/Α/25.06.2001), 

δ. Του Ν. 1256/1982 «Για την πολυθεσία, τηνπολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις», όπως συμπληρώθηκε με το Ν. 1400/1983. 

ε. Του Ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

στ. Του Ν. 2954/2001 (ΦΕΚ 255/Α/2.11.2001) «Φορολο¬ 
γικές ρυθμίσεις, αμοιβαία κεφάλαια, συμπλήρωση της 
χρηματιστηριακής νομοθεσίας και άλλες διατάξεις». 

ζ. Του Ν. 3205/2003 (ΦΕΚ 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ και ΟΤΑ, μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις». 

2. α. Το Π.Δ. 27/1996(ΦΕΚ 19/Α/1,2.1996)»Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

β. Το Π.Δ. 122/04 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

3. Την υπ’ αριθμ. 5439/14.5.1985 κοινή απόφαση Υπουρ¬ 
γών Οικονομικών και'Ερευνας και Τεχνολογίας «Σύσταση 
Ειδικών Λογαριασμών στο ΥΠΕΤ και στους εποπτευόμε¬ 
νους από αυτό φορείς για την αξιοποίηση των κονδυλίων 
της έρευνας» όπως τροποποιήθηκε και συμπληρώθηκε με 
τις υπ’ αριθμ. 5056/20.5.1987, 7401/11.5.1988, 570/ 
19.1.1994 και 12739/9.10.2000 όμοιες αποφάσεις. 

4. Το Π.Δ. 274/2000 (ΦΕΚ 225/Α/17.10.2000) «Όροι, 
προϋποθέσεις και διαδικασία χρηματοδότησης (επιχορή¬ 
γησης ή συνδρομής) έργων και προγραμμάτων που υπο¬ 
βάλλονται από βιομηχανικές ή άλλες παραγωγικές μονά¬ 
δες», όπως τροποποιήθηκε με το Π.Δ. 103/2003 (ΦΕΚ 
96/Α/23.4.2003). 

5. Τη Διακήρυξη Αρχών του ΕΥΡΗΚΑ (ΟθσΙαίΉΐίοη οί 
ΡπηοίρΙβε ΓβΙαΙίηρ Ιο ΕΌΒΕΚΑ), που υπογράφηκε στο Ανό- 
βερο της Γερμανίας, στις 6 Νοεμβρίου 1985, από τους 
Υπουργούς Εξωτερικών και τους αρμόδιους Υπουργούς 
των 18 κρατών - μελώντου ΕΥΡΗΚΑ, καθώς και των μελών 

της Επιτροπής των Ευρωπαϊκών Κοινοτήτων με την οποία 
έλαβε συγκεκριμένη μορφή η Πρωτοβουλία ΕΥΡΗΚΑ και 
με την οποία δίνεται έμφαση στην ενθάρρυνση και διευ¬ 
κόλυνση σε πολιτικό επίπεδο των βιομηχανικών, τεχνολο¬ 
γικών και επιστημονικών διασυνοριακών συνεργασιών για 
προγράμματα υψηλής τεχνολογίας που σκοπό έχουν την 
ανάπτυξη νέων ευρωπαϊκών προϊόντων, μεθόδων/τεχνι¬ 
κών και υπηρεσιών. 

6. Το Π.Δ. 4/2002 (ΦΕΚ4/Α/14.1.2002) «Εκτέλεση ενεργει¬ 
ών Τεχνικής Βοήθειας - Στήριξης και διαχείριση των αντί¬ 
στοιχων πόρων» καθώς και την υπ’ αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας και 
Οικονομικών «Εξειδίκευση της εφαρμογήςτου Π.Δ. 4/2002. 

7. Την ανάγκη παρακολούθησης και παραλαβής των έρ¬ 
γων του ως άνω Προγράμματος. 

8. Την υπ’ αριθμ. 12032/ ΦΕΚ 1655 /Β/9.11.2004 απόφα¬ 
ση σύστασης επιτροπών ενδιάμεσου ελέγχου και τελικής 
παραλαβής φυσικού και οικονομικού αντικειμένου των 
έργων στο πλαίσιο του προγράμματος της Πρωτοβου¬ 
λίας ΕΥΡΗΚΑ, αποφασίζουμε: 

Τον καθορισμό των συνεδριάσεων και το ύψος αποζη¬ 
μίωσης των μονίμων και Ιδιωτικού Δικαίου Αορίστου και 
Ορισμένου Χρόνου υπαλλήλωντης ΓΓΕΤ/ΥΠΑΝ, Ερευνη¬ 
τών και Μελών ΔΕΠ, καθώς και ιδιωτών μελών επιτροπών 
που διενεργούν τον ενδιάμεσο έλεγχο φυσικού και οικο¬ 
νομικού αντικειμένου ή την τελική παραλαβή υποέργων 
στο πλαίσιο του προγράμματος της Πρωτοβουλίας ΕΥ¬ 
ΡΗΚΑ, ως εξής: 

1. Η αμοιβή κάθε μέλους επιτροπής ενδιάμεσου ελέγ¬ 
χου ή τελικής παραλαβής κάθε υποέργου προσδιορίζεται 
σε 41,3 ευρώ ανά συνεδρίαση, με μέγιστο αριθμό συνε¬ 
δριάσεων 5 ανά υποέργο. 

2. Το συνολικό κόστος για ελέγχους που θα πραγματο- 
ποιηθούντο 2005 για τα ανωτέρω έργα εκτιμάται σε 8.500 
ευρώ. 

3. Η δαπάνη θα καλυφθεί από τις τις πιστώσεις του ΚΑΕ 
0515 του Τακτικού Προϋπολογισμού της ΓΓΕΤ/ΥΠΑΝ 
(φορέας 35130) οικονομικού έτους 2005. 

4. Η απόφαση αυτή έχει αναδρομική ισχύ από 1.1.2005. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 3 Μαρτίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ.2608 ΕΦΑ 568 (2) 

Τροποποίηση της υπ’ αριθμ. 12952/9.10.2003 απόφασης 
σύστασης επιτροπής αξιολόγησης προτάσεων του 
έργου ΤΕΧΝΟΜΕΣΙΤΕΙΑ στο πλαίσιο του Επιχειρησια¬ 
κού Προγράμματος «Ανταγωνιστικότητα» (ΕΠΑΝ) του 
Γ’ ΚΠΣ, όπως αυτή δημοσιεύθηκε στο ΦΕΚ 1528/Β7 
15.10.2003. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 24του Ν. 1558/1985 «Κυβέρνηση και Κυ¬ 
βερνητικά Όργανα». 

β. Του Π.Δ. 27/29.1.1996 (ΦΕΚ 19/Α/1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

γ. Του Π.Δ. 122/2004 (ΦΕΚ 85/17.3.2004) «Ανασύσταση 
του Υπουργείου Τουρισμού». 


δ. Του Ν. 1256/1982 «Για την πολυθεσία, την πολυ-απα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις», όπως τροποποιήθηκε με το άρθρο 33 του Ν. 1326/ 
1983 και αντικαταστάθηκε με το άρθρο 4 του Ν. 2303/1995. 

ε. Του Ν. 1514/1985 «Ανάπτυξη της Επιστημονικής και 
Τεχνολογικής Έρευνας» και τις τροποποιήσεις του. 

στ. Του Ν. 1733/1987 «περί μεταφοράς τεχνολογίας, 
εφευρέσεις, τεχνολογική καινοτομία και σύσταση Επι¬ 
τροπής Ατομικής Ενέργειας». 

ζ.Τοάρθρο7§1 του Ν. 1943/1991 «Εκσυγχρονισμόςτης 
οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις». 

η. Του Ν. 2843/2000 περί «Εκσυγχρονισμού και Χρημα¬ 
τιστηριακών συναλλαγών, εισαγωγή εταιρειών επενδύσε¬ 
ων στην ποντοπόρα ναυτιλία, στο Χρηματιστήριο Αξιών 
Αθηνών και άλλες διατάξεις», άρθρο 34. 

θ. Του Π.Δ. 274/2000 (ΦΕΚ 225/Α/17.10.2000) «Όροι, 
προϋποθέσεις και διαδικασία χρηματοδότησης (επιχορή¬ 
γησης ή συνδρομής) έργων και προγραμμάτων που υπο¬ 
βάλλονται από βιομηχανικές ή άλλες παραγωγικές μονά¬ 
δες» όπως τροποποιήθηκε με το Π.Δ. 103/2003 (ΦΕΚ 
96/Α/23.4.2003). 

ι. Του Ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

ια. Του Ν. 2919/2001 για σύνδεση της έρευνας και τε¬ 
χνολογίας με την παραγωγή και άλλες διατάξεις (ΦΕΚ 
128/Α/25.6.2001). 

ιβ. Του Π.Δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων» 
καθώς και της υπ’αριθμ. 60630/ΕΥΣ 5671/16.9.2003 εγκύ¬ 
κλιο του Υπουργείου Οικονομίας και Οικονομικών «εξειδί- 
κευση της εφαρμογής του Π.Δ. 4/2002 «εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων». 

ιγ. Του άρθρου 17 του Ν. 3205/2003 (ΦΕΚ 297/ 
Α/23.12.2003) (Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α. μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις» καθώς και την 
ερμηνευτική εγκύκλιο αυτού. 

2. Την υπ’ αριθμ. 5005/7.5.2004 απόφαση του Υπουρ¬ 
γού Ανάπτυξης (ΦΕΚ 681/Β/11.5.2004) για τη «Μεταβίβα¬ 
ση στο Γ ενικό Γ ραμματέα Ε&Τ, στους Προϊσταμένους Δι¬ 
ευθύνσεων καιλοιπούς Προϊσταμένους υπηρεσιακών μο¬ 
νάδων της Γ.Γ.Ε.Τ. του Υπουργείου Ανάπτυξης, του 
δικαιώματος να υπογράφουν με “Εντολή Υπουργού”». 

3. Την απόφαση της Επιτροπής της Ευρωπαϊκής Ένω¬ 
σης, με αριθμ. Ο (2001) 550/14.3.2001, με κωδικό 2000/ 
ΟΡ/16/1 /ΡΟ/016 για την έγκριση του Επιχειρησιακού 
Προγράμματος «Ανταγωνιστικότητα» (ΕΠΑΝ). 

4. Την υπ’ αριθμ. Ε (2004) 5484/21.12.2004απόφαση της 
Επιτροπής των Ευρωπαϊκών Κοινοτήτων με την οποία 
εγκρίνεται η αναθεώρηση του ΕΠΑΝ. 

5. Τον υπ’ αριθμ. 70/12.1.2001 Κανονισμό (ΕΚ) της Επι¬ 
τροπής σχετικά με την εφαρμογή των άρθρων 87 και 88 
της συνθήκης ΕΚ στις κρατικές ενισχύσεις προς μικρές 
και μεσαίες επιχειρήσεις όπως τροποποιήθηκε με τον υπ’ 
αριθμ. 364/2004 Κανονισμό της Επιτροπής της 25ης Φε¬ 
βρουάριου 2004. 

6. Το συμπλήρωμα προγραμματισμού, όπως ισχύει και 
ειδικά το τμήμα που αναφέρεται στο Μέτρο 4.3. 

7. Την υπ’ αριθ.5405/Β1/4.3.4/1817/4.11.2002 απόφαση 
της ΕΥΔ/ΕΠΑΝ ένταξης της πράξης «Πρόγραμμα Τεχνο- 
μεσιτεία» στο ΕΠΑΝ και την υπ’ αριθμ. 4250/ Β1/4.2.3./ 
1699/14.5.2004 τροποποίησή της. 

8. Την ένταξη του έργου «Πρόγραμμα Τεχνομεσιτεία», 
στο ΠΔΕ, στη Συλλογική Απόφαση Έργων ΣΑΕ013/3, κω¬ 
δικός έργου 2002 ΣΕ 0133 0056. 

9. Την υπ’ αριθ.298/ΕΦΑ37/13.1.2003 απόφαση Εκτέλε- 
σηςτου έργου «ΠρόγραμμαΤεχνομεσιτεία». 

10. Την υπ’ αριθμ. 3405/22.7.2002 απόφαση του Υπουρ¬ 
γού Ανάπτυξης «Μεταβίβαση αρμοδιότητας ανάθεσης 
ενεργειών Τεχνικής Βοήθειας στη Γενική Γραμματεία 
Έρευνας και Τεχνολογίας» (ΦΕΚ760/Β/12.6.2003). 

11. Την υπ’ αριθμ. 9713/21.7.2003 απόφαση του Γενικού 
Γραμματέα Ερευνας και Τεχνολογίας με θέμα «Εκτέλεση 
έργου με τίτλο «Ενέργειες της Γ.Γ.Ε.Τ. για την υποστήρι¬ 
ξη της υλοποίησης του ΕΠΑΝ», όπως τροποποιήθηκε με 
τις υπ’ αριθμ. 14640/7.11.2003, 8830/16/7/04 και 9597/ 
3.8.2004 όμοιες αποφάσεις. 

12. Την υπ’ αριθμ. 9761/12.7.2003 απόφαση σχετικά με 
τον ορισμό Υπόλογου Διαχειριστή για το έργο Δημοσίων 
Επενδύσεων με κωδικό 2003ΣΕ01330010 της ΣΑΕ 013/3. 

13. Τη Συλλογική απόφαση έργου ΣΑΕ013, Κ.Α. 
2003ΣΕ01330010 «Δαπάνες Τεχνικής Στήριξης της 
Γ.Γ.Ε.Τ. για την υποστήριξη της υλοποίησης του ΕΠΑΝ» 
του ΠΔΕ της Γ.Γ.Ε.Τ./ΥΠΑΝ 

14. Την υπ’ αριθμ. 12952/9.10.2003 απόφαση σύστασης 
επιτροπής αξιολόγησης προτάσεων του έργου ΤΕΧΝΟ- 
ΜΕΣΙΤΕΙΑ στο πλαίσιο του Επιχειρησιακού Προγράμμα¬ 
τος «Ανταγωνιστικότητα» (ΕΠΑΝ) του Γ’ ΚΠΣ, όπως αυτή 
δημοσιεύθηκε στο ΦΕΚ1528/Β715.10.2003. 

15. Την υπ’ αριθμ. 11772/ΕΦΑ2342/8.10.2004 απόφαση 
συγκρότησης επιτροπής για την αξιολόγηση των προτά¬ 
σεων οι οποίες υποβλήθηκαν στο πλαίσιο της επαναπρο- 
κήρυξης (2004) του έργου «ΠΡΟΓΡΑΜΜΑ ΤΕΧΝΟΜΕΣΙ- 
ΤΕΙΑ» και τις υπ’ αριθμ. 14122/ΕΦΑ 2832/19.11.2004 και 
14503/ΕΦΑ /2861/24.11.2004 τροποποιήσεις της. 

16. Την υπ’ αριθμ. 15775/ΕΦΑ/3131/13.12.2004 απόφα¬ 
ση του Υπουργού Ανάπτυξης (ΦΕΚ 1904/Β723.12.2004) 
για τον καθορισμό ύψους αποζημίωσης ανά συνεδρίαση 
των μελών της επιτροπής αξιολόγησης των προτάσεων οι 
οποίες υποβλήθηκαν στο πλαίσιο της επαναπροκήρυξης 
(2004) του έργου «ΠΡΟΓΡΑΜΜΑ ΤΕΧΝΟΜΕΣΙΤΕΙΑ». 

17. Την ανάγκη αξιολόγησης των προτάσεων οι οποίες 
υποβάλλονται στο πλαίσιο των προκηρύξεων του «Προ¬ 
γράμματος ΤΕΧΝΟΜΕΣΙΤΕΙΑ» με βάση τη διαδικασία των 
παραγράφων (6) της «ΠΡΟΚΗΡΥΞΗΣ» και (9.3.) του 
«ΟΔΗΓΟΥ ΕΦΑΡΜΟΓΗΣ». 

18. Την ανάγκη να ορισθεί στην απόφαση σύστασηςτης 
επιτροπής αξιολόγησης προτάσεων του έργου ο μέγι¬ 
στος αριθμός των εισηγητών που είναι δυνατόν να χρεια¬ 
στούν κατά τη διαδικασία αξιολόγησης των προτάσεων 
και να επαναδιατυπωθεί με μεγαλύτερη σαφήνεια ο ρό¬ 
λος του κάθε μέλους και ο τρόπος λειτουργίας της Επι¬ 
τροπής, αποφασίζουμε: 

Τροποποιούμε την υπ’ αριθμ. 12952/9.10.2003 απόφα¬ 
ση σύστασης επιτροπής αξιολόγησης προτάσεωντου έρ¬ 
γου ΤΕΧΝΟΜΕΣΙΤΕΙΑ στο πλαίσιο του Επιχειρησιακού 
Προγράμματος «Ανταγωνιστικότητα» (ΕΠΑΝ) του Γ’ ΚΠΣ, 
όπως αυτή δημοσιεύθηκε στο ΦΕΚ 1528/Β715.10.2003 η 
οποία διαμορφώνεται ως εξής: 

1. Συνιστάται στη Γενική Γραμματεία Ερευνας και Τε¬ 


χνολογίας Επιτροπή αξιολόγησης των προτάσεων, που 
υποβάλλονται στο πλαίσιο του έργου «ΠΡΟΓΡΑΜΜΑ ΤΕ- 
ΧΝΟΜΕΣΙΤΕΙΑ»του ΕΠΑΝ. 

2. Η Επιτροπή απαρτίζεται από τους εξής: 

2.1. Πέντε (5) μέλη ως κριτές, με δικαίωμα ψήφου, οι 
οποίοι προέρχονται από το διδακτικό προσωπικό των ΑΕΙ, 
ΤΕΙ, ή είναι ερευνητές των ερευνητικών και τεχνολογικών 
φορέων ή στελέχη του ευρύτερου παραγωγικού τομέα, 
από το εσωτερικό ή το εξωτερικό. Το σύνολο των παρα¬ 
πάνω μελών αξιολογεί τις προτάσεις και τις βαθμολογεί 
σύμφωνα με τα κριτήρια που περιγράφονται στον Οδηγό 
Εφαρμογής του Προγράμματος λαμβάνοντας υπόψη και 
τις εισηγήσεις των εισηγητών. 

2.2. Ένα (1) άτομο που υπηρετεί στη Γ.Γ.Ε.Τ. με οποιο- 
δήποτε καθεστώς απασχόλησης το οποίο αναλαμβάνει 
τον συντονισμό της Επιτροπής, χωρίς δικαίωμα ψήφου, 
υποβοηθούμενο από έναν (1) έως (2) γραμματείς που 
υπηρετούν επίσης στη Γ.Γ.Ε.Τ. με οποιοδήποτε καθεστώς 
απασχόλησης. 

2.3. Έως δέκα (10) άτομα (εισηγητές) που υπηρετούν 
στη Γ.Γ.Ε.Τ. με οποιοδήποτε καθεστώς απασχόλησης οι 
οποίοι παρουσιάζουν στους κριτές τεκμηριωμένη εισήγη¬ 
ση για την αρτιότητα των προτάσεων, χωρίς δικαίωμα ψή¬ 
φου. Ο ακριβής αριθμός των εισηγητών εξαρτάται από 
τον αριθμό των αξιολογούμενων προτάσεων. 

2.4. Ένα (1) άτομο (συντονιστής αξιολόγησης προ¬ 
γράμματος), χωρίς δικαίωμα ψήφου, ο οποίος έχειτηνευ¬ 
θύνη αξιολόγησης όλων των προτάσεων που υποβάλλο¬ 
νται στη Γ.Γ.Ε.Τ. (καταγραφή προτάσεων, χρέωση σε ει¬ 
σηγητές, ενημέρωση των κριτών, οργάνωση της 
διαδικασίας αξιολόγησης, ενημέρωση των ενδιαφερομέ¬ 
νων επιχειρήσεων κλπ.) και ένα (1) έως δύο (2) άτομα 
(γραμματείς αξιολόγησης) που καλύπτουν την γραμμα¬ 
τειακή υποστήριξη εργασιών του συντονιστή αξιολόγη¬ 
σης προγράμματος. Οι ανωτέρω είναι υπηρετούντες στη 
Γ.Γ.Ε.Τ. με οποιοδήποτε καθεστώς απασχόλησης. 

2.5. Στην Επιτροπή δύναται να παρίσταται ένας (1) εκ¬ 
πρόσωπος του Συνδέσμου Ελληνικών Βιομηχανιών ή του 
Συνδέσμου Βιομηχανιών Βορείου Ελλάδας ή της Ενωσης 
Εμπορικών και Βιομηχανικών Επιμελητηρίων, χωρίς δι¬ 
καίωμα ψήφου και ένα (1) στέλεχος του Οργανισμού Βιο¬ 
μηχανικής Ιδιοκτησίας επίσης χωρίς δικαίωμα ψήφου. 

3. Οι αμοιβές όλων των παραπάνω μελών των Επιτρο¬ 
πών, τα έξοδα μετακίνησης των και διαμονής των θα βα¬ 
ρύνουν τις πιστώσεις του έργου ΣΑΕ 013/3, Κ.Α. 2003 
ΣΕΟ 1330010 του Π.Δ.Ε.της Γ.Γ.Ε.Τ./ Υπ. Ανάπτυξης. Τα 
απαιτούμενα δικαιολογητικά πληρωμής είναι τα προβλε- 
πόμενα από τις διατάξεις του Π.Δ. 4/2002 και την 
60630/ΕΥΣ5671/16.9.2003 εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. Φ.351,1/3/25937/ΔΙ (3) 

Ανασυγκρότηση του Συμβουλίου Επιλογής Σχολικών 
Συμβούλων Πρωτοβάθμιας Εκπαίδευσης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 14παρ. 31 του Ν. 2817/2000 (ΦΕΚ78 Α’), 

όπως τροποποιήθηκε με το άρθρο 7, παρ. 3 του Ν. 
2986/2002 (ΦΕΚ24Α’). 

β) Του άρθρου 6 παρ. 1 του Ν. 2839/2000 (ΦΕΚ 196 Α’). 

γ) Του άρθρου 162του Ν. 2683/1999 (ΦΕΚ 19τ.Α’). 

2. Την υπ’αριθμ. Φ.350/94/45772/Δ1 /20.12.2004 υπουρ¬ 
γική απόφαση «Αποτελέσματα εκλογής αιρετών εκπρο¬ 
σώπων των εκπαιδευτικών της Πρωτοβάθμιας Εκπαίδευ¬ 
σης στο Κ.Υ.Σ.Π.Ε.». 

3. Τις σχετικές προτάσεις των Πανεπιστημίων. 

4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, το 
ύψος της οποίας θα καλυφθεί από τον ΚΑΕ 0515 του Φο¬ 
ρέα 19210, αποφασίζουμε: 

Ανασυγκροτούμε το Συμβούλιο Επιλογής Σχολικών 
Συμβούλων Πρωτοβάθμιας Εκπαίδευσης ως εξής: 

Α. ΤΑΚΤΙΚΑ ΜΕΛΗ 

1. Πολεμικός Νικήτας, μέλος ΔΕΠ του Πανεπιστημίου 
Αιγαίου, ως Πρόεδρος. 

2. Λαλαγιάννη Βασιλική, μέλος ΔΕΠ του Πανεπιστημίου 
Θεσσαλίας, ως Αντιπρόεδρος. 

3. Παπαγρηγορίου Ιωάννης, Σύμβουλος του Παιδαγω¬ 
γικού Ινστιτούτου, ως μέλος. 

4. Γκλιάου Νικολέτα, Πάρεδρος του Παιδαγωγικού Ιν¬ 
στιτούτου, ως μέλος. 

5. Δρούλια Θεοδώρα, Σχολική Σύμβουλος Δημοτικής 
Εκπαίδευσης της 3ης περιφέρειας Νομ. Αθηνών. 

6. Τζαβάρας Νικόλαος, δάσκαλος, αιρετός εκπρόσω¬ 
πος των εκπαιδευτικών της Πρωτοβάθμιας Εκπαίδευσης. 

7. Καραγιάννης Θωμάς, δάσκαλος, αιρετός εκπρόσω¬ 
πος των εκπαιδευτικών της Πρωτοβάθμιας Εκπαίδευσης. 

Β. ΑΝΑΠΛΗΡΩΜΑΤΙΚΑ ΜΕΛΗ 

1. Πολυχρονοπούλου Βούλα, μέλος ΔΕΠ του Πανεπι¬ 
στημίου Αθηνών. 

2. Γκόβαρης Χρήστος, μέλος ΔΕΠ του Πανεπιστημίου 
Αιγαίου. 

3. Παπαρίζος Χρήστος, Σύμβουλος του Παιδαγωγικού 
Ινστιτούτου, 

4. Οικονόμου Γεώργιος, Πάρεδρος του Παιδαγωγικού 
Ινστιτούτου. 

5. Εξάρχου Νίκη, Σχολική Σύμβουλος Προσχολικής 
Αγωγής της 21ης περιφέρειας Προσχολικής Αγωγής. 

6. Μεζίκης Βασίλειος, δάσκαλος, αιρετός εκπρόσωπος 
των εκπαιδευτικών της Πρωτοβάθμιας Εκπαίδευσης. 

7. Φασφαλής Νικόλαος, δάσκαλος, αιρετός εκπρόσω¬ 
πος των εκπαιδευτικών της Πρωτοβάθμιας Εκπαίδευσης. 

Εισηγήτρια του Συμβουλίου ορίζουμε την Κουρούπη 
Γεωργία, Προϊσταμένη του Τμήματος Ε’ της Διεύθυνσης 
Προσωπικού Π.Ε. της Κ.Υ. του ΥΠΕΠΘ. 

Γραμματέα του Συμβουλίου ορίζουμε την Κούλα Βασι¬ 
λική, αποσπασμένη εκπαιδευτικό στην Κ.Υ. του ΥΠΕΠΘ. 
και αναπληρώτρια γραμματέα την Βλαχάδη Μαρία, απο¬ 
σπασμένη εκπαιδευτικό στην Κ.Υ. του ΥΠΕΠΘ. 

Η θητεία του Συμβουλίου είναι διετής, αρχίζει την 
1.1.2005 και λήγει την 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ.Φ11321/5906/468 (4) 

Αναπροσαρμογή ποσών και εισοδηματικών κριτηρίων χο¬ 
ρήγησης Επιδόματος Κοινωνικής Αλληλεγγύης Συ¬ 
νταξιούχων (Ε.Κ.Α.Σ.) έτους 2005. 

ΟΙΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 33 του Ν. 
2768/1999 (Α'273). 

2. Τις διατάξεις του άρθρου 24 του Ν. 2556/1997 (ΦΕΚ 
Α' 270). 

3. Τις διατάξεις της παρ. 2 του άρθρου 70 του Ν. 2676/ 
1999 (ΦΕΚΑ' 1). 

4. Τις διατάξεις του Ν. 1558/1985 (Α' 137) «Κυβέρνηση 
και κυβερνητικά όργανα». 

5. Τις διατάξεις του Π.Δ. 121/2004 (Α’ 84) «Διορισμός 
Υπουργών και Υφυπουργών». 

6. Τις διατάξεις του Π.Δ. 372/1995 (Α' 201) και του Π.Δ. 
213/1992 (Α'102). 

7. Τις διατάξεις του άρθρου 27 του Ν. 2081/1992 (Α' 
154), όπως αντικαταστάθηκε με το άρθρο 1 του Ν. 2469/ 
1997 (Α' 38). 

8. Το υπ’ αριθμ. 5867/51/4.3.2005 έγγραφο της Δ/νσης 
Αναλογιστικών Μελετών της ΓΓΚΑ «Αναπροσαρμογή 
ΕΚΑΣ για το έτος 2005». 

9. Το γεγονός ότι από την εφαρμογή της απόφασης αυ¬ 
τής προκαλείται οικονομική επιβάρυνση των ασφαλιστι¬ 
κών οργανισμών κύριας ασφάλισης αρμοδιότητας 
Υπουργείου Απασχόλησης και Κοινωνικής Προστασίας 
και του ΝΑΤ ύψους 41,2 εκατομμυρίων ευρώ (24,3 εκατ. 
ευρώ για το ΙΚΑ, 2,1 εκατ. ευρώ για το ΝΑΤ και 12,8 εκατ. 
Ευρώ για τον ΟΑΕΕ και 2 εκατ. ευρώ για τους λοιπούς 
ασφαλιστικούς οργανισμούς), η οποία θα καλυφθεί από 
τον Κρατικό Προϋπολογισμό, και συγκεκριμένα από τις 
πιστώσεις του ΚΑΕ 2737 των προϋπολογισμών του 
Υπουργείου Απασχόλησης και Κοινωνικής Προστασίας 
(ειδ. φ. 33-210) και του Υπουργείου Εμπορικής Ναυτιλίας 
(ειδ. φ. 41-110). 

10. Τις διατάξεις της παρ. 3 του άρθρου 22 του Ν. 
2362/1995 (ΦΕΚΑ'265), αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 3 του άρθρου 24 του Ν. 2556/1997, όπως ισχύ¬ 
ουν σήμερα, αναπροσαρμόζονται για το έτος 2005 ως 
ακολούθως: 

α. Το συνολικό καθαρό ετήσιο εισόδημα από συντάξεις 
(κύριες, επικουρικές και βοηθήματα), μισθούς, ημερομί¬ 
σθια και λοιπά επιδόματα που χορηγήθηκαν σε μισθωτό 
στο ποσό των έξι χιλιάδων οχτακοσιών είκοσι τεσσάρων 
ευρώ και σαράντα πέντε λεπτών (6.824,45 ευρώ). 

β. Το συνολικό ετήσιο ατομικό φορολογητέο εισόδημα 
του συνταξιούχου στο ποσό των επτά χιλιάδων εννιακο- 
σίων εξήντα ένα ευρώ και ογδόντα επτά λεπτών (7.961,87 
ευρώ). 

γ. Το συνολικό ετήσιο οικογενειακό φορολογητέο εισό¬ 
δημα στο ποσό των δώδεκα χιλιάδων τριακοσίων ογδόντα 
εννέα ευρώ και εξήντα πέντε λεπτών (12.389,65 ευρώ). 

Τα παραπάνω ποσά αφορούν εισοδήματα που δηλώθη¬ 
καν με τη δήλωση φορολογίας εισοδήματος οικονομικού 
έτους 2004 και αφορούν εισοδήματα έτους 2003. 

2. Τα ποσά εισοδήματος των περιπτώσεων α’ και β’ της 
παρ. 5 του άρθρου 24 του Ν. 2556/1997 για τη χορήγηση 

του ποσού Επιδόματος Κοινωνικής Αλληλεγγύης Συντα¬ 
ξιούχων (ΕΚΑΣ), αναπροσαρμόζονται ως ακολούθως: 

α. Για συνολικά ποσά εισοδήματος από συντάξεις (κύ¬ 
ριες και επικουρικές), μισθούς, ημερομίσθια και λοιπά 
επιδόματα και μέχρι έξι χιλιάδες διακόσια δεκαπέντε ευ¬ 
ρώ και δώδεκα λεπτά (6.215,12 ευρώ) καταβάλλεται επί¬ 
δομα εκατόν σαράντα εννέα ευρώ και εξήντα επτά λεπτά 
(149,67 ευρώ) κατά μήνα. 

β. Για συνολικά ποσά εισοδήματος από 6.215,13 ευρώ 
μέχρι του ποσού των 6.824,45 ευρώ καταβάλλεται ποσό 
μηνιαίου επιδόματος (ΕΚΑΣ) σύμφωνα μετά παρακάτω: 

ΠΟΣΟ ΕΙΣΟΔΗΜΑΤΟΣ ΠΟΣΟ ΕΚΑΣ 

Από 6.215,13 μέχρι 6.458,88 ευρώ 112,25 ευρώ 

Από 6.458,89 μέχρι 6.621,33 ευρώ 74,84 ευρώ 

Από 6.621,34 μέχρι 6.824,45 ευρώ 37,42 ευρώ 

Η απόφαση αυτή,η ισχύς της οποίας αρχίζει από 
1.1.2005, να δημοσιευθεί στην Εφημερίδα της Κυβερνή- 
σεως. 

Αθήνα, 4 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Π. ΠΑΝΑΓΙΩΤΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΜ. ΚΕΦΑΛΟΓΙΑΝΝΗΣ 
-♦- 

Αριθ. Φ10035/οικ. 5225/237 (5) 

Αύξηση συντάξεων ΟΑΕΕ - ΤΕΒΕ. 

ΟΙΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2676/1999 (1 Α') 
«Οργανωτική και λειτουργική αναδιάρθρωση των φορέ¬ 
ων Κοινωνικής Ασφάλισης και άλλες διατάξεις». 

2. Τις διατάξεις του άρθρου 66 του Ν. 2084/1992 (165 
Α’) «Αναμόρφωση της Κοινωνικής Ασφάλισης και άλλες 
διατάξεις» και τις διατάξεις του άρθρου 33, του Ν. 
1902/1990(138 Α’). 

3. Τις διατάξεις του άρθρου 30, του Ν. 1027/1980 (49 
Α’), όπως ισχύουν μετά την αντικατάστασή τους με το άρ¬ 
θρο 7, του Ν. 1275/1982 (100 Α’) και μετά την προσθήκη 
του άρθρου 43, του Ν. 1469/1984 (111 Α’). 

4. Τις διατάξεις του Ν. 1558/1985 « Κυβέρνηση και Κυ¬ 
βερνητικά Όργανα « (137 Α’), το Π.Δ. 121/2004 «Διορι¬ 
σμός Υπουργών και Υφυπουργών» (84 Α) και την υπ’ 
αριθμ. Υ1/10.3.2004 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
των Υπουργείων» (513 Β’). 

5. Την υπ’ αριθμ. 80015/22.4.2004 (598 Β') απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας». 

6. Το Π.Δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων» (102 Α’). 

7. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων» (201 Α’). 

8. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών. 


9. Την υπ’ αριθμ. 1028/1/22.11.2004 απόφαση του Διοι¬ 
κητικού Συμβουλίου του ΟΑΕΕ-ΤΕΒΕ. 

10. Το υπ’ αριθμ. 1303/16/23.3.2005 Υπηρεσιακό σημεί¬ 
ωμα της Δ/νσης Αναλογιστικών Μελετών της Γ ενικής 
Γραμματείας Κοινωνικών Ασφαλίσεων. 

11. Τις διατάξεις του άρθρου 1 του Ν. 2469/1997 (Α' 38), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του ΤΕΒΕ ύψους 57.884.000 ευρώ, για το τρέχον οικονο¬ 
μικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611,0614,0615,0618,0636,0637 και 0644του Προϋπο¬ 
λογισμού 2005 του Κλάδου σύνταξης του ΤΕΒΕ, συνολι¬ 
κού ύψους 1.487.900.000 ευρώ. 

12. Τις διατάξεις της παρ. 3 του άρθρου 22 του Ν. 
2362/1995, αποφασίζουμε: 

1. Αυξάνονται από 1.1.2005 οι συντάξεις που καταβάλ¬ 
λει το ΤΕΒΕ κατά ποσοστό 4%. 

Τα ποσοστά των αυξήσεων θα υπολογιστούν επί των πο- 
σώντων καταβαλλομένων συντάξεων κατά την 31.12.2004. 

2. Τα κατώτατα όρια συντάξεων προκειμένου περί πα¬ 
λαιών ασφαλισμένων από 1.1.2005 καθορίζονται σε 357 
ευρώ για τις συντάξεις γήρατος και αναπηρίας και σε 300 
ευρώ το μήνα για τις συντάξεις λόγω θανάτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Π. ΠΑΝΑΓΙΩΤΟΠΟΥΛΟΣ 
-♦- 

Αριθ. Φ 10036/οικ. 5226/238 (6) 

Αύξηση συντάξεων Ο.Α.Ε.Ε. - Τ.Α.Ε. 

ΟΙΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2676/1999 (1 Α') 
«Οργανωτική και λειτουργική αναδιάρθρωση των φορέ¬ 
ων Κοινωνικής Ασφάλισης και άλλες διατάξεις». 

2. Τις διατάξεις του άρθρου 66 του Ν. 2084/1992 (165 
Α’) «Αναμόρφωση της Κοινωνικής Ασφάλισης και άλλες 
διατάξεις» και τις διατάξεις του άρθρου 33, του Ν. 
1902/1990(138 Α’). 

3. Τις διατάξεις του άρθρου 30, του Ν. 1027/1980 (49 
Α’), όπως ισχύουν μετά την αντικατάστασή τους με το άρ¬ 
θρο 7, του Ν. 1275/1982 (100 Α’) και μετά την προσθήκη 
του άρθρου 43, του Ν. 1469/1984 (111 Α’). 

4. Τις διατάξεις του Ν. 1558/1985 « Κυβέρνηση και Κυ¬ 
βερνητικά Όργανα « (137 Α’), το Π.Δ. 121/2004 «Διορι¬ 
σμός Υπουργών και Υφυπουργών» (84 Α) και την υπ’ 
αριθμ. Υ1 /10.3.2004 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
των Υπουργείων» (513 Β 1 ). 

5. Την υπ’ αριθμ. 80015/22.4.2004 (598 Β') απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας». 

6. Το Π.Δ. 213/1992 «Οργανισμός της Γενικής Γ ραμμα¬ 
τείας Κοινωνικών Ασφαλίσεων» (102 Α’). 

7. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων» (201 Α’). 

8. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών. 

9. Την υπ’ αριθμ. 627/2/22.11.2004 απόφαση, της 
549/22.11.2004 συνεδρίασης του Διοικητικού Συμβουλί¬ 
ου του Ο.Α.Ε.Ε. - Τ.Α.Ε. 

10. Το υπ’ αριθμ. 1303/16/23.2.2005 Υπηρεσιακό σημεί¬ 
ωμα της Διεύθυνσης Αναλογιστικών Μελετώντης Γενικής 
Γραμματείας Κοινωνικών Ασφαλίσεων. 

11. Τις διατάξεις του άρθρου 1, του Ν. 2469/1997 (38 
Α’), βάσει των οποίων γίνεται γνωστό ότι από την απόφα¬ 
ση αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του Τ.Α.Ε. ύψους 11.700.000,00 ευρώ για το τρέχον οικο¬ 
νομικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611, 0615, 0618, 0636, 0637 και 0644 του Προϋπολογι¬ 
σμού 2005 του Κλάδου σύνταξης του Τ.Α.Ε., συνολικού 
ύψους 314.780.000,00 ευρώ. 

12. Τις διατάξεις της παραγράφου 3, του άρθρου 22, 
του Ν. 2362/1995, αποφασίζουμε: 

1. Αυξάνουμε τις συντάξεις που καταβάλλει το Τ.Α.Ε. 
κατά ποσοστό 4% και ορίζουμε την κλίμακα των συντάξε¬ 
ων λόγω αναπηρίας ή γήρατος, για 35ετή συντάξιμο χρό¬ 
νο ασφάλισης που διανύθηκε εξ ολοκλήρου στο Τ.Α.Ε., σε 
μία από τις ασφαλιστικές κατηγορίες ως εξής: 

ΑΣΦΑΛΙΣΤΙΚΗ ΚΑΤΗΓΟΡΙΑ ΠΟΣΟ ΣΥΝΤΑΞΗΣ ΣΕ ΕΥΡΩ 
Α' 329,00 

Β' 443,00 

Γ 553,00 

Δ 666,00 

Ε' 774,00 

ΣΤ 878,00 

Ζ' 981,00 

2. Από την ίδια ως άνω ημερομηνία τα κατώτατα όρια, 
προκειμένου περί παλαιών ασφαλισμένων από 1.1.2005 
καθορίζονται: 

α) Λόγω γήρατος ή αναπηρίας με όλα τα επιδόματα μη 
συμπεριλαμβανομένης της προσαύξησης για απόλυτη 
αναπηρία, σε 414 ευρώ το μήνα. 

β) Λόγω θανάτου με όλα τα επιδόματα μη συμπεριλαμ- 
βανομένης και της προσαύξησης για απόλυτη αναπηρία 
σε 374 ευρώ το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Π. ΠΑΝΑΓΙΩΤΟΠΟΥΛΟΣ 
-♦- 

Αριθ.Φ11321/5811/457 

Αύξηση συντάξεων για το έτος 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Εχοντας υπόψη: 

Ι.Τις διατάξεις της παρ. 2 του άρθρου 19 του Ν. 
2606/22.4.1998 (Α 89). 


2. Τις διατάξεις του Π.Δ. 213/1992 (ΑΊ02) «Οργανισμός 
της Γενικής Γραμματείας Κοινωνικών Ασφαλίσεων, 
Υπουργείου Υγείας, Πρόνοιας και Κοινωνικών Ασφαλίσε¬ 
ων» και του Π.Δ. 372/1995 (Α 201) «Μεταφορά της Γενικής 
Γ ραμματείας και Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

3. Τις διατάξεις του Π.Δ. 121/2004 (Α’ 84) «Διορισμός 
Υπουργών και Υφυπουργών». 

4. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2005». 

5. Το υπ’ αριθμ. 5867/51/4.3.2005 υπηρεσιακό σημείω¬ 
μα της Δ/νσης Αναλογιστικών Μελετών της ΓΓΚΑ, σύμ¬ 
φωνα με το οποίο από την εφαρμογή της απόφασης αυ¬ 
τής προκαλείται επιβάρυνση ύψους 373.316 χιλιάδες ευ¬ 
ρώ περίπου στους προϋπολογισμούς των φορέων κύριας 
και επικουρικής ασφάλισης του α' εδαφίου του άρθρου 66 
του Ν. 2084/1992. 

6. Τις διατάξεις της παρ. 3 του άρθρου 22 του Ν. 
2362/27.11.1995 (Α'247), αποφασίζουμε: 

Οι συντάξεις και τα κατώτατα όρια που χορηγεί το ΙΚΑ- 
ΕΤΑΜ, το ΕΤΕΑΜ, το ΙΚΑ-ΕΤΑΜ-ΕΤΕΑΜ και τα ειδικά τα¬ 
μεία κύριας και επικουρικής ασφάλισηςτου άρθρου 9 του 
ν.1976/91 αυξάνονται από 1.1.2005 κατά 4%, το οποίο 
υπολογίζεται επί του ποσού των συντάξεων, όπως αυτό 
έχει διαμορφωθεί την 31η Δεκεμβρίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Π. ΠΑΝΑΓΙΩΤΟΠΟΥΛΟΣ 
-♦- 

( 8 ) 

Τροποποίηση της υπ’ αριθμ. 2/132/19.5.1998 απόφασης 
του Διοικητικού Συμβουλίου της Επιτροπής Κεφαλαι¬ 
αγοράς «Κώδικας Δεοντολογίας Εταιρειών Διαχείρι¬ 
σης Αμοιβαίων Κεφαλαίων (ΑΕΔΑΚ) και Εταιρειών 
Επενδύσεων Χαρτοφυλακίου (ΕΕΧ)». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 8/330 Δ.Σ.) 

Αφού έλαβε υπόψη: 

1. Τις διατάξεις της παραγράφου 1 του άρθρου 11 του 
Ν. 3283/2004 «Ανώνυμες εταιρείες διαχείρισης αμοιβαί¬ 
ων κεφαλαίων, οργανισμοί συλλογικών επενδύσεων σε κι¬ 
νητές αξίες, αμοιβαία κεφάλαια και άλλες διατάξεις» 
(ΦΕΚΑ/210/2.11.2004). 

2. Τις διατάξεις του άρθρου 7 της υπ’ αριθμ. 2/132/ 
19.5.1998 απόφασης του Διοικητικού της Συμβουλίου 
«Κώδικας Δεοντολογίας Εταιρειών Διαχείρισης Αμοιβαί- 

(7) ων Κεφαλαίων (ΑΕΔΑΚ) και Εταιρειών Επενδύσεων Χαρ¬ 
τοφυλακίου (ΕΕΧ)» (ΦΕΚ Β/615/18.6.1998) και της από¬ 
φασης 2/119/25.8.1992 του Διοικητικού της Συμβουλίου 
«Κανόνες διαφήμισης και τρόποι υπολογισμού της απο- 
δόσεως των Αμοιβαίων Κεφαλαίων» (ΦΕΚ Β/748). 

3. Τις διατάξεις της παραγράφου 1 δ) του άρθρου 16 και 
του άρθρου 29Ατου Ν. 1558/1985, όπως ισχύει, «Κυβέρ¬ 
νηση και Κυβερνητικά Όργανα» (ΦΕΚ Α/137/1985), απο¬ 
φασίζει ομόφωνα: 

Άρθρο 1 

Το άρθρο 7 της υπ’ αριθμ. 2/132/19.5.1998 απόφασης 
του Διοικητικού της Συμβουλίου αντικαθίσταται ως εξής: 

1. Οι Εταιρείες οφείλουν να ενημερώνουν το επενδυτι¬ 
κό κοινό και να διενεργούντις διαφημίσεις μετρόπο ώστε 
να αποφεύγεται η μετάδοση παραπλανητικών μηνυμάτων 
και η δημιουργία πεπλανημένων εντυπώσεων στους 
Επενδυτές. 

2. Η δημόσια επικοινωνία, στην έννοια της οποίας περι¬ 
λαμβάνεται η διαφήμιση, η με οποιοδήποτε άλλο τρόπο 
προβολή της εταιρίας και των παρεχόμενων προϊόντων 
και υπηρεσιών ή οποιαδήποτε άλλη μορφή ενημέρωσης 
του επενδυτικού κοινού, θα ικανοποιεί τις παρακάτω 
προϋποθέσεις: 

2.1. Η δημόσια επικοινωνία δεν θα περιλαμβάνει ανα¬ 
κριβείς, παραπλανητικές ή υπερβολικές ενδείξεις ή στοι¬ 
χεία και δεν θα εκμεταλλεύεται την τυχόν έλλειψη πείρας 
και γνώσεων ή τους φόβους και τις ανησυχίες του κοινού. 

2.2. Η δημόσια επικοινωνία θα προσδιορίζει με σαφή¬ 
νεια την προσφερόμενη επένδυση εφόσον αυτή αναφέ- 
ρεται σε συγκεκριμένα αμοιβαία κεφάλαια. 

2.3. Η δημόσια επικοινωνία που περιέχει συγκρίσεις 
πρέπει να σχεδιάζεται με τέτοιο τρόπο, ώστε η σύγκριση 
αυτή να μην παραπλανά και να υπόκειται στις αρχές του 
θεμιτού ανταγωνισμού. Τα στοιχεία σύγκρισης πρέπει να 
βασίζονται σε δεδομένα που μπορούν να αποδειχθούν και 
δεν πρέπει να επιλέγονται κακόπιστα και μεροληπτικά. 

2.4. Επιτρέπεται η αναφορά σε ιστορικά στοιχεία, εφό¬ 
σον τα στοιχεία αυτά συμβάλλουν στη διαμόρφωση σα¬ 
φούς, επαρκούς και τεκμηριωμένης άποψης για την προ¬ 
σφερόμενη επένδυση και δεν μπορούν να προκαλέσουν 
σύγχυση στο επενδυτικό κοινό ως προς την απόδοση της 
επένδυσης. 

2.5. Απαγορεύεται η άμεση επικοινωνία (π.χ. κατ’ οίκον 
επίσκεψη, τηλεφωνική επικοινωνία, ίαχ, θΙθοίΓοπίο πιαίΙ, 
κλπ) προς κάθε επενδυτή που έχει δηλώσει την αντίθεσή 
του προς τούτο. 

2.6. Οι Εταιρείες οφείλουν να μην αντιγράφουν ή μιμού¬ 
νται τις πόσης φύσεως διαφημίσεις (π.χ. έντυπο υλικό, 
μηνύματα, κλπ) άλλων Εταιρειών. 

2.7 Η δημόσια επικοινωνία δεν πρέπει να θίγει τα συμ¬ 
φέροντα άλλων Εταιρειών ή εταιρειών επενδύσεων χαρ¬ 
τοφυλακίου και αμοιβαίων κεφαλαίων ή/και να αναφέρο- 
νται σε θέματα αξιοπιστίας τους. 

2.8. Σε κάθε έντυπο, ανακοίνωση ή μήνυμα (περιλαμβα- 
νομένων αυτών που αναρτώνται σε διαδικτυακό τόπο) 
των Εταιρειών πρέπει να αναφέρεται η ακόλουθη δήλω¬ 
ση: «Τα Αμοιβαία Κεφάλαια δεν έχουν εγγυημένη απόδο¬ 
ση και οι προηγούμενες αποδόσεις δεν διασφαλίζουν τις 
μελλοντικές». Η δήλωση αυτή πρέπει να αναγράφεται ευ- 
κρινώς και με κεφαλαία γράμματα στο κάτω κεντρικό μέ¬ 
ρος των εντύπων, ανακοινώσεων και μηνυμάτων και, αν 
πρόκειται για πολυσέλιδο έντυπο, στην πρώτη σελίδα του 
εμπρός εξωφύλλου. Η γραμματοσειρά της δήλωσης πρέ¬ 


πει να είναι ίδια με τη γραμματοσειρά του κυρίως κειμέ¬ 
νου. Όταν πρόκειται για ραδιοφωνικό ή τηλεοπτικό μήνυ¬ 
μα, η ανωτέρω δήλωση πρέπει να μεταδίδεται ευκρινώς. 

3. Σε περίπτωση διαφήμισης ή ανακοίνωσης αποδόσε¬ 
ων αμοιβαίου κεφαλαίου, η Α.Ε.Δ.Α.Κ. οφείλει να αναφέ¬ 
ρει, κατ’ ελάχιστον, την ποσοστιαία απόδοση του τελευ¬ 
ταίου δωδεκαμήνου που λήγει την τελευταία ημέρα του 
αμέσως προηγούμενου ημερολογιακού τριμήνου και τη 
σωρευτική ποσοστιαία απόδοση για την προηγούμενη 
τριετία που λήγει την τελευταία ημέρα του αμέσως προη¬ 
γούμενου ημερολογιακού τριμήνου, υπολογιζόμενες 
σύμφωνα με τις διατάξεις της επόμενης παραγράφου. 

4. Η ποσοστιαία απόδοση του αμοιβαίου κεφαλαίου 
υπολογίζεται με βάση την καθαρή τιμή του μεριδίου του 
και αφορά, κατ’ ελάχιστον, δωδεκάμηνη περίοδο. Η δω¬ 
δεκάμηνη περίοδος υπολογίζεται υποχρεωτικά από την 
τελευταία ημέρα ημερολογιακού τριμήνου (31/3, 30/6, 
30/9 και 31/12) μέχρι την τελευταία ημέρα του αντίστοι¬ 
χου τριμήνου του προηγούμενου ή των προηγούμενων 
ετών. Η ποσοστιαία απόδοση του αμοιβαίου κεφαλαίου 
για περίοδο μεγαλύτερη του έτους θα αφορά ακέραια 
πολλαπλάσια του έτους (διετίας, τριετίας, κλπ). Σε περί¬ 
πτωση που το αμοιβαίο κεφάλαιο μοιράζει μέρισμα πρέ¬ 
πει να γίνεται αναφορά στη μερισματική απόδοση. 

5. Αμοιβαία κεφάλαια τα οποία δεν έχουν συμπληρώσει 
δωδεκάμηνη περίοδο λειτουργίας δεν επιτρέπεται να δια¬ 
φημίζουν την απόδοσή τους. Αμοιβαία κεφάλαια τα οποία 
δεν έχουν συμπληρώσει τρία έτη λειτουργίας υποχρεού- 
νται να αναφέρουντην ποσοστιαία ετήσια απόδοση και τη 
σωρευτική απόδοση για το χρονικό διάστημα από την 
ημερομηνία σύστασης μέχρι την ημερομηνία λήξης του 
αμέσως προηγούμενου ημερολογιακού τριμήνου. Αμοι¬ 
βαία κεφάλαια τα οποία έχουν αλλάξει κατηγορία και 
έχουν συμπληρώσει δωδεκάμηνο αλλά όχι τριετία στην 
ίδια κατηγορία υποχρεούνται να αναφέρουντην ποσοστι¬ 
αία ετήσια απόδοση και τη σωρευτική απόδοση για το 
χρονικό διάστημα από την ημερομηνία αλλαγής κατηγο¬ 
ρίας μέχρι την ημερομηνία λήξης του αμέσως προηγού¬ 
μενου ημερολογιακού τριμήνου. 

Άρθρο 2 

1. Οι διατάξεις της παρούσας απόφασης ισχύουν από 
τη δημοσίευσή τους στην Εφημερίδα της Κυβερνήσεως. 

2. Από την έναρξη ισχύος της παρούσας απόφασης κα- 
ταργείται η απόφαση 2/119/25.8.1992 του Διοικητικού 
Συμβουλίου της Επιτροπής Κεφαλαιαγοράς. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Μαρτίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιύιθΗ: \λ/θ0ιτι351θγ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 

Περίοδος 

ευπο 

Τεύχος 

Περίοδος 

ειιβο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊηίεητεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτίθί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευιη, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























